b'\n_START_ARTICLE_\n\xc3\x89vian aftalen\n_START_PARAGRAPH_\n\xc3\x89vian aftalen var en fredsaftale, som blev indg\xc3\xa5et den 18. marts 1962 i \xc3\x89vian-les-Bains mellem Frankrig og FLN (Front de Lib\xc3\xa9ration nationale), hvilket markerede afslutningen p\xc3\xa5 selvst\xc3\xa6ndighedskrigen i Algeriet. V\xc3\xa5benstilstand blev proklameret den 19. marts._NEWLINE_Fredsaftalen indeholdt aftaler om gensidige l\xc3\xb8fter mellem landene. Frankrigs pr\xc3\xa6sident general Charles de Gaulle sikrede Frankrig industriel og kommerciel overh\xc3\xb8jhed over Algeriet, i udbytte mod at Algeriet fik del af Frankrigs teknologiske viden og \xc3\xb8konomisk st\xc3\xb8tte. Algeriet forbandt sig tillige at overdrage flyvepladser, arealer og milit\xc3\xa6re anl\xc3\xa6g som var n\xc3\xb8dvendige for at tilgodese franske behov. De europ\xc3\xa6iske bos\xc3\xa6ttere i Algeriet fik l\xc3\xb8fter om at f\xc3\xa5 lov til at beholde sin ejendomsret, religionsfrihed, og franske medborgerskab, med mulighed at v\xc3\xa6lge et algerisk medborgerskab i l\xc3\xb8bet af tre \xc3\xa5r. Algeriere sikredes fortsat ret at frit rejse til Frankrig for at arbejde, omend deres politiske rettigheder ikke var lige s\xc3\xa5 vidtg\xc3\xa5ende som franskm\xc3\xa6ndenes._NEWLINE_Den franske underjordiske organisation Organisation de l\xe2\x80\x99arm\xc3\xa9e secr\xc3\xa8te modarbejdede fredsaftalen med terrorhandlinger og et mordfors\xc3\xb8g p\xc3\xa5 pr\xc3\xa6sident de Gaulle._NEWLINE_Til trods for, at civilbefolkningen af europ\xc3\xa6isk herkomst blev garanteret dens sikkerhed, flygtede omkring en halv million til Frankrig de n\xc3\xa6rmest f\xc3\xb8lgende m\xc3\xa5neder._NEWLINE_Ved en folkeafstemning 1. juli 1962 godkendte folket fredsaftalen, og Algeriets selvst\xc3\xa6ndighed blev udr\xc3\xa5bt den 3. juli.'